
	1.
	Noteikumu projekts
1. Noteikumi nosaka kritērijus un kārtību:
	Iebildums
LIZDA lūdz papildināt noteikumu projektu ar procesiem un darbībām, kas jāveic pašvaldībai un kas notiek ar izglītojamo, ja vecāks Administratīvā procesa likuma ietvaros apstrīd pašvaldības pieņemto lēmumu.
Piedāvātā redakcija
-
	Imants Mālnieks (LIZDA)

	2.
	Noteikumu projekts
6. Pašvaldība ne vēlāk kā 10 darbdienu laikā pēc šo noteikumu 2. punktā minētā iesnieguma saņemšanas to izvērtē un pieņem lēmumu, vai vispārējās pamatizglītības pirmā posma izglītības programmas apguve ģimenē vai tālmācībā atbilst konkrētā bērna labākajām interesēm. Ja atbildes sagatavošanai nepieciešama papildu informācijas iegūšana, sadarbība ar citām iestādēm, liela apjoma informācijas analīze vai apstrāde, iestāde pieņem lēmumu mēneša laikā no iesnieguma saņemšanas dienas. Izvērtējumā ņem vērā:
	Iebildums
LIZDA lūdz precizēt un papildināt šī noteikumu projekta vecāku iesnieguma izvērtējuma kritērijus, lai novērstu riskus, ka pašvaldības piemēros atšķirīgus vienādu apstākļu novērtējumus.  
LIZDA vērš uzmanību, ka noteikumu projekts paredz virkni papildu pienākumu pašvaldībām, līdz ar to šo pienākumu izpildes kvalitāte būs atkarīga no katras pašvaldības administratīvo un finanšu resursu, kā arī cilvēkresursu un profesionālo resursu pieejamības un apjoma. Lūdzam papildināt anotāciju par valsts finansējuma nodrošinājumu, lai pašvaldības varētu kvalitatīvi un tiesiski nodrošināt šo funkciju izpildi.
Piedāvātā redakcija
-
	Imants Mālnieks (LIZDA)

	3.
	Noteikumu projekts
8. Šo noteikumu 6. punktā minētais pašvaldības lēmums par to, ka vispārējās pamatizglītības pirmā posma izglītības programmas apguve ģimenē vai tālmācībā atbilst bērna labākajām interesēm ir spēkā vienu mācību gadu.
	Priekšlikums
LIZDA lūdz precizēt jēdzienu "vienu mācību gadu", jo viens uzskats, ka mācību gads ir no 1.septembra līdz nākošā gada 31.augustam, cits uzskats, ka mācību gads beidzas līdz ar mācību procesa beigām 31.maijā. Lūdzam izvērtēt iespēju MK noteikumu projektā noteikt, piemēram datumu, līdz nākošā gada 30.jūijam, kā arī izskatīt iespēju noteikt garāku termiņu (līdz 3 gadiem), piemēram līdz pakāpes beigām 1.-3.klase, 4.-6.klase, 7.-9.klase
Piedāvātā redakcija
-
	Imants Mālnieks (LIZDA)

	4.
	Noteikumu projekts
18. Izglītības iestādes pienākumi vispārējās pamatizglītības pirmā posma izglītības programmas apguvei ģimenē:
	Priekšlikums
LIZDA norāda, ka šo pienākumu īstenošanai palielinās pedagoga darba slodze. Lūdzam papildināt anotāciju ar aprēķiniem par finanšu līdzekļu nodrošinājumu no valsts budžeta mērķdotācijas šo pienākumu veikšanai.
Piedāvātā redakcija
-
	Imants Mālnieks (LIZDA)

	5.
	Noteikumu projekts
41. Šo noteikumu 27.4. un 37.5. apakšpunktu piemēro ar 2027. gada 1. septembri. 2026./2027. mācību gadā piemēro šādu kārtību:
	Priekšlikums
LIZDA lūdz precizēt šo noteikumu projekta punktu, jo tajā 37.5.apakšpunkts neeksistē.
Piedāvātā redakcija
-
	Imants Mālnieks (LIZDA)



